Daina (Aš vargdienio skirtį sėju)
Aš vargdienio skirtį sėju –
Ketvertas šios žemės vėjų,
Bet visi į žemės sodą
Pučia šlamesį vienodą –
Vakar glostė, šiandien purto
Pagal įnorį ar burtą...

Negi vėlei bus, kas buvo,
Kai javai išgulę puvo,
Kai po mano skurdų ūkį
Trankios audros rūsčiai niūkė
Ir širdis ilgėjos, laukė,
Kad javai sunyks neplaukę?..

Tveria vargetos pasėlis!
Bus margutis rudenėlis,
Ir patirs lanka, kai vėtys,
Kad laimus bus vargšo rėtis
Ir ne tuščios bus rieškučios,
Kai atjos pusnynais kūčios...

Baltrušaitis Jurgis
Eilėraščiai